ᱜᱭᱟᱱᱩ ᱨᱟᱬᱟ

ᱜᱭᱟᱱᱩ ᱨᱟᱬᱟ (Nepali: ज्ञानु राणा,ᱡᱟᱱᱟᱢ ᱓ ᱚᱠᱴᱳᱵᱚᱨ, ᱑᱙᱔᱙) ᱫᱚ ᱱᱮᱯᱟᱞ ᱨᱤᱱᱤᱡ ᱧᱩᱛᱩᱢᱟᱱ ᱱᱟᱦᱟᱜ ᱯᱚᱯ ᱥᱮᱨᱮᱧᱤᱭᱟᱹ, ᱦᱚᱲ ᱥᱮᱨᱮᱧᱤᱭᱟᱹ, ᱟᱨ ᱨᱤᱭᱚᱞᱤᱴ ᱥᱳ ᱢᱮᱞᱟᱝᱠᱤ ᱡᱚᱡ ᱠᱟᱱᱟᱭ ᱾ ᱟᱡ  " ᱥᱤᱨᱤ ᱢᱟ ᱥᱤᱨᱤ" "ᱢᱟᱱᱪᱮ ᱠᱳ ᱢᱟᱭᱟ ᱭᱚᱦᱟ" ᱮᱢᱟᱱ ᱥᱮᱨᱮᱧ ᱱᱮᱯᱟᱞ ᱨᱤᱱᱤᱡ ᱧᱩᱛᱩᱢᱟᱱ ᱥᱮᱨᱮᱧᱤᱭᱟᱹ ᱱᱟᱨᱟᱭᱚᱬ ᱜᱳᱯᱟᱞ ᱥᱟᱞᱟᱜ ᱮ ᱥᱥᱮᱨᱮᱧ ᱟᱠᱟᱫᱼᱟ  ᱾

ᱟᱬᱜᱟᱛ ᱡᱤᱭᱚᱱ
ᱜᱭᱟᱱᱩ ᱨᱟᱬᱟ ᱟᱡ ᱵᱟᱵᱟ ᱧᱩᱛᱩᱢ ᱫᱚ ᱡᱚᱱ ᱠᱚᱵᱤ ᱠᱮᱥᱚᱨᱤ ᱫᱷᱚᱨᱚᱢ ᱨᱟᱡᱽ ᱛᱦᱟᱯᱟ ᱟᱨ ᱟᱭᱳ ᱧᱩᱛᱩᱢ ᱫᱚ ᱥᱟᱵᱤᱛᱨᱤ ᱛᱷᱟᱯᱟ ᱾ ᱟᱡ ᱪᱮᱛᱟᱱ ᱛᱟᱱᱟᱞᱟ ᱑᱙᱗᱐ ᱥᱟᱞ ᱨᱮ ᱛᱨᱤᱵᱷᱩᱵᱚᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱮ ᱯᱟᱥ ᱠᱮᱫᱟ ᱾ ᱑᱙᱗᱗ ᱨᱮ ᱥᱤᱧᱚᱛ ᱨᱮᱱᱟᱜ  ᱵᱟᱨᱳᱫᱟ  ᱨᱮ ᱢᱮᱱᱟᱜ ᱮᱢ ᱮᱥ ᱭᱩᱱᱤᱵᱷᱚᱨᱥᱤᱴᱤ ᱨᱮᱱᱟᱜ ᱢᱭᱩᱡᱤᱠ ᱠᱚᱞᱮᱡ ᱠᱷᱚᱱ ᱥᱮᱨᱮᱧ ᱮ ᱪᱮᱫ ᱮᱱᱟ, ᱚᱱᱟ ᱛᱟᱭᱚᱢ ᱑᱙᱘᱒ ᱨᱮ  ᱥᱤᱧᱚᱛ ᱨᱮᱱᱟᱜ ᱟᱞᱞᱦᱟᱵᱟᱫᱽ ᱨᱮ ᱢᱮᱱᱟᱜ ᱯᱨᱚᱭᱟᱜ ᱥᱚᱝᱜᱤᱛ ᱥᱚᱢᱤᱛᱤ ᱚᱯᱷ ᱟᱞᱞᱷᱟᱵᱟᱫᱽ ᱠᱷᱚᱱ ᱥᱤᱱᱤᱭᱚᱨ ᱞᱮᱵᱮᱞ  ᱰᱤᱯᱞᱳᱢᱟ ᱯᱩᱭᱞᱩ ᱰᱤᱵᱷᱤᱡᱚᱱ ᱛᱮ ᱯᱟᱥ ᱠᱮᱫ ᱟᱭ ᱾

ᱜᱷᱟᱨᱚᱸᱡᱽ
ᱨᱟᱬᱟ ᱑᱙᱗᱐ ᱨᱮ ᱤᱱᱡᱤᱱᱤᱚᱨ ᱯᱨᱚᱠᱟᱥ ᱡᱚᱱ ᱨᱟᱬᱟ ᱥᱟᱞᱟᱜ ᱮ ᱵᱟᱯᱞᱟ ᱮᱱᱟ, ᱟᱡ ᱨᱤᱱ ᱵᱟᱨᱭᱟ ᱠᱚᱲᱟ ᱜᱤᱫᱽᱨᱟᱹ ᱢᱮᱱᱟᱜ ᱠᱤᱱᱟ ᱾ ᱢᱤᱫᱴᱟᱹᱝ ᱟᱜ ᱧᱩᱛᱩᱢ ᱫᱚ ᱵᱤᱠᱟᱥ ᱡᱚᱱ ᱨᱟᱬᱟ ᱟᱨ ᱢᱤᱫᱴᱟᱹᱝ ᱟᱜ ᱧᱩᱛᱩᱢ ᱫᱚ ᱵᱤᱱᱚᱭ ᱡᱚᱱ ᱨᱟᱬᱟ ᱾ ᱵᱟᱱᱟᱨ ᱠᱚᱲᱟ ᱜᱤᱫᱽᱨᱟᱹ  ᱠᱤᱱ ᱵᱟᱯᱞᱟ ᱟᱠᱟᱱᱟ ᱾ ᱨᱟᱬᱟᱭᱤᱡ ᱵᱟᱨᱭᱟ ᱜᱚᱲᱚᱢ ᱜᱤᱫᱽᱨᱟᱹ ᱦᱚᱸ ᱢᱮᱱᱟᱜ ᱠᱤᱱᱟ ᱵᱤᱱᱟᱭᱚᱠ ᱟᱨ ᱵᱤᱥᱟᱨᱚᱫ ᱾ ᱟᱫᱚ ᱪᱟᱹᱠᱨᱤ ᱠᱷᱚᱱ ᱡᱤᱨᱟᱹᱣ ᱚᱠᱛᱚ ᱨᱮ ᱩᱱᱠᱩ ᱜᱤᱫᱨᱟᱹ ᱥᱟᱶ ᱱᱟᱥᱮ ᱥᱮᱨᱮᱧ ᱟᱨ ᱱᱟᱥᱮ ᱫᱷᱚᱨᱚᱢ ᱠᱟᱹᱢᱤ ᱨᱮ ᱠᱷᱟᱱᱰᱟᱣ ᱮᱫᱟᱭ ᱾

ᱠᱟᱹᱢᱤᱠᱚ
ᱨᱟᱬᱟ ᱜᱤᱫᱨᱟᱹ ᱠᱷᱚᱱ ᱜᱮ ᱟᱡᱽ ᱵᱟᱵᱟ ᱞᱮᱠᱟ ᱱᱮᱯᱟᱞ ᱨᱮᱰᱤᱭᱳ ᱨᱮᱱᱟᱜ ᱟᱭᱢᱟ ᱥᱮᱨᱮᱧ ᱠᱟᱹᱢᱤ ᱦᱚᱨᱟ ᱨᱮ ᱥᱮᱞᱮᱫ ᱮ ᱛᱟᱦᱮᱸ ᱠᱟᱱᱟ ᱾ ᱟᱡ ᱵᱟᱵᱟ ᱞᱮᱠᱟ ᱟᱡ ᱦᱚᱸ ᱦᱚᱲ ᱥᱮᱨᱮᱧ ᱨᱮ ᱯᱟᱹᱨᱩᱠᱷᱤᱭᱟᱹ ᱛᱟᱦᱮᱸ ᱠᱟᱱᱟᱭ ᱚᱱᱟ ᱥᱟᱶ ᱟᱡ ᱱᱟᱦᱟᱜ ᱯᱚᱯ ᱥᱮᱨᱮᱧ ᱠᱚ ᱦᱚᱸᱭ ᱥᱮᱨᱮᱧ ᱞᱮᱫᱼᱟ ᱾ ᱱᱤᱛ ᱫᱷᱟᱹᱵᱤᱡ ᱛᱮ ᱟᱡ ᱒᱐᱐᱐ ᱠᱷᱚᱱ ᱵᱟᱹᱲᱛᱤ  ᱱᱮᱯᱟᱞᱤ, ᱦᱤᱱᱫᱤ, ᱩᱨᱫᱩ ᱥᱟᱶ ᱵᱷᱳᱡᱯᱩᱨᱤ, ᱢᱮᱭᱛᱷᱤᱞᱤ, ᱱᱮᱯᱟᱞᱤ ᱛᱮ ᱥᱮᱨᱮᱧ ᱮ ᱨᱮᱠᱚᱨᱰ ᱟᱠᱟᱫ ᱛᱟᱭᱟ ᱾ ᱚᱱᱟ ᱥᱮᱨᱮᱧ ᱠᱚ ᱢᱩᱫᱽ ᱨᱮ ᱱᱟᱦᱟᱜ ᱡᱩᱜ ᱥᱮᱨᱮᱧ, ᱥᱟᱥᱛᱨᱤᱭᱚ ᱥᱮᱨᱮᱧ, ᱦᱚᱲ ᱥᱮᱨᱮᱧ, ᱵᱷᱚᱡᱚᱱ ᱟᱨ ᱜᱚᱡᱚᱞ ᱢᱮᱥᱟ ᱢᱮᱱᱟᱜᱼᱟ ᱾ ᱪᱟᱞᱟᱣ ᱮᱱ ᱔᱐ ᱥᱮᱨᱢᱟ ᱨᱮ ᱟᱡᱟᱜ ᱟᱭᱢᱟ ᱥᱮᱨᱮᱧ ᱠᱟᱹᱢᱤ ᱦᱚᱨᱟ ᱱᱮᱯᱟᱞ ᱨᱮᱱᱟᱜ ᱨᱮᱰᱤᱭᱳ, ᱮᱯᱷ ᱮᱢ ᱟᱨ ᱴᱤ. ᱵᱦᱤᱹ ᱨᱮ ᱥᱚᱫᱚᱨᱜ ᱟᱠᱟᱱ ᱛᱟᱦᱮᱸᱫ ᱾ ᱟᱡ ᱜᱮᱞ ᱜᱚᱴᱟᱝ ᱱᱮᱯᱟᱞᱤ ᱯᱷᱤᱞᱤᱢ ᱨᱮᱦᱚᱸᱭ ᱥᱮᱨᱮᱧ ᱟᱠᱟᱫᱟᱭ ᱾ ᱑᱙᱗᱐ ᱠᱷᱚᱱ ᱒᱐᱐ ᱫᱷᱟᱹᱵᱤᱡ ᱟᱡ ᱥᱚᱨᱠᱟᱨᱼᱟᱜ, ᱨᱚᱭᱟᱞ ᱱᱮᱯᱟᱞ ᱮᱠᱟᱰᱮᱢᱤ ᱨᱮ ᱥᱮᱨᱮᱧ ᱵᱟᱰᱚᱦᱤ ᱨᱮᱠᱟᱛᱮ ᱥᱮᱞᱮᱫ ᱠᱟᱛᱮ ᱟᱥᱤᱥᱴᱟᱱᱴ ᱰᱟᱭᱨᱮᱠᱴᱚᱨ ᱜᱮᱡᱮᱴᱮᱰ ᱞᱮᱠᱟᱛᱮ ᱪᱟᱹᱠᱨᱤ ᱠᱷᱚᱱ ᱮ ᱡᱤᱨᱟᱹᱣ ᱟᱠᱟᱱᱟ ᱾ ᱟᱡ ᱟᱡᱟᱜ ᱠᱟᱹᱢᱤ ᱵᱷᱩᱨ ᱨᱮ ᱵᱟᱝᱞᱟᱫᱮᱥ ᱨᱮᱱᱟᱜ ᱥᱟᱨᱠ ᱥᱚᱢᱤᱛ, ᱥᱤᱧᱚᱛ ᱪᱟᱭᱱᱟ, ᱵᱷᱩᱴᱟᱱ, ᱵᱟᱝᱞᱟᱰᱮᱥ, ᱛᱦᱟᱭᱞᱮᱱᱰ, ᱥᱤᱝᱜᱟᱯᱚᱨ, ᱭᱩ.ᱮᱥ.ᱮᱥ.ᱟᱨ, ᱥᱟᱣᱛᱷ ᱠᱳᱨᱤᱭᱟ ᱡᱟᱯᱟᱱ ᱮᱢᱟᱱ ᱠᱚᱨᱮᱱᱟᱜ ᱡᱮᱡᱟᱹᱛᱤᱭᱟᱹᱨᱤ ᱠᱚᱱᱥᱮᱨᱴ ᱨᱮ ᱟᱡᱟᱜ ᱦᱩᱱᱟᱹᱨ ᱮ ᱥᱚᱫᱚᱨ ᱟᱠᱟᱫᱼᱟ ᱾ ᱟᱡ ᱱᱮᱯᱟᱞᱤ ᱥᱟᱶ ᱦᱤᱱᱫᱤ ᱤᱝᱞᱤᱥ, ᱵᱮᱸᱜᱚᱞᱤ ᱨᱚᱲ ᱫᱟᱲᱮᱭᱟᱜᱼᱟᱭ  ᱾

ᱥᱤᱨᱯᱷᱟᱹ ᱟᱨ ᱢᱟᱹᱱ 

᱒᱐᱖᱕ ᱵᱤᱠᱨᱚᱢ ᱥᱚᱢᱵᱚᱛ ᱠᱷᱚᱱ ᱟᱡ ᱢᱟᱱ ᱞᱮᱠᱟᱛᱮ ᱥᱤᱞᱟ ᱯᱨᱚᱛᱤᱥᱴᱷᱟᱱ ᱨᱤᱱᱤᱡ ᱨᱟᱹᱥᱤᱭᱟᱹ ᱢᱮᱱᱟᱭᱟ ᱾ ᱒᱐᱔᱖ ᱵᱤᱠᱨᱚᱢ ᱥᱚᱢᱵᱚᱛ ᱠᱷᱚᱱ ᱜᱩᱨᱟᱥ ᱥᱟᱱᱥᱠᱨᱤᱛᱤᱠ ᱯᱚᱨᱤᱵᱟᱨ ᱟᱨ ᱒᱐᱕᱓ ᱵᱤᱠᱨᱚᱢ ᱥᱚᱢᱵᱚᱴ ᱠᱷᱚᱱ ᱱᱟᱨᱟᱭᱚᱬ ᱥᱚᱝᱜᱤᱛ ᱯᱨᱚᱛᱤᱥᱴᱷᱟᱱ ᱨᱤᱱᱤᱡ ᱨᱟᱹᱥᱤᱭᱟᱹ ᱢᱮᱱᱟᱭᱟ ᱾ ᱟᱡ ᱧᱟᱢ ᱟᱠᱟᱫ ᱛᱤᱱᱟᱹᱜ ᱜᱟᱱ ᱮᱴᱟᱜ ᱢᱟᱹᱱ ᱠᱚ ᱫᱚ ᱦᱩᱭᱩᱜ ᱠᱟᱱᱟ :
 ᱱᱮᱯᱟᱞ ᱥᱚᱨᱠᱟᱨᱼᱟ  ᱯᱨᱟᱵᱚᱞ ᱜᱚᱨᱠᱦᱟ ᱰᱚᱠᱦᱤᱬ ᱵᱟᱦᱩᱺ ᱔
 ᱤᱱᱫᱤᱨᱟ ᱨᱟᱡᱭᱚ ᱞᱚᱠᱥᱢᱤ ᱯᱩᱨᱚᱥᱠᱟᱨ
 ᱨᱟᱥᱴᱨᱤᱭᱚ ᱯᱨᱚᱛᱤᱵᱷᱟ ᱯᱩᱨᱚᱥᱠᱟᱨ
  ᱪᱤᱱᱟ ᱞᱚᱛᱟ ᱯᱩᱨᱚᱥᱠᱟᱨ
 ᱱᱚᱛᱤ ᱠᱟᱡᱤ ᱯᱩᱨᱚᱥᱠᱟᱨ
 ᱫᱷᱚᱨᱢᱚᱨᱟᱡᱽ ᱥᱟᱵᱤᱛᱨᱤ ᱛᱷᱟᱯᱟ ᱞᱳᱠ ᱥᱟᱦᱤᱛᱭᱚ ᱯᱩᱨᱚᱥᱠᱟᱨ
  ᱫᱤᱨᱜᱦᱚ ᱥᱮᱵᱟ ᱯᱚᱫᱚᱠ (ᱨᱳᱭᱟᱞ ᱱᱮᱯᱟᱞ ᱮᱠᱟᱰᱮᱢᱤ)
 ᱨᱟᱡᱭᱚᱵᱷᱤᱥᱮᱠ ᱯᱚᱫᱚᱠ

ᱥᱟᱠᱷᱭᱟᱹᱛ